15 साल से कच्ची फिरनी में जलभराव, एक माह से रुका सड़क निर्माण कार्य
गांवबास बटोड़ी की मुख्य फिरनी पिछले 15 साल से कच्ची है। फिरनी पर नाली तो पहले ही बना दी गई थी, मगर सड़क अभी तक नहीं बनाई गई है। अब एक माह पहले सड़क बनाने का कार्य शुरू भी हुआ, लेकिन उसमें भी व्यवधान गया और सड़क का काम रोक दिया गया। ऐसे में कच्ची फिरनी में गंदा पानी जमा होने से लोगों को आवागमन में परेशानी उठानी पड़ रही है।
ग्रामीण पूर्व पंच शरबती देवी, चंदो देवी, कमलेश, उषा देवी, सुनील कुमार, रामकुवार, डॉ. विक्रम सिंह, जसवंत अन्य ने बताया कि 15 साल पूर्व गांव बास की अलग पंचायत बनी थी। उस समय मुख्य फिरनी जो सड़क से जुड़ती है। इस फिरनी पर गंदे पानी की निकासी हेतु नालियां बना दी गई। लेकिन उस गंदे पानी की निकासी का समाधान नहीं किया गया।
ग्रामीणों ने बताया कि गंदा पानी मुख्य फिरनी पर जमा होने से लोगों को आने-जाने में दिक्कत झेलनी पड़ रही है। करीब एक माह पूर्व सड़क का कार्य शुरू भी हुआ, लेकिन इस काम को कुछ लोगों ने रुकवा दिया। ग्रामीणों ने बताया कि दो बार इस मार्ग की पैमाइश बीडीपीओ खोल द्वारा की जा चुकी है, मगर काम शुरू नहीं हुआ है। ग्रामीणों ने जिला प्रशासन से मांग की है कि जल्द फिर से सड़क का निर्माण कार्य शुरू कराए जाए। ताकि ग्रामीणों को परेशानी से निजात मिल सके।
नांगलमूंदी. गांवबांस की फिरनी में जमा गंदे पानी को दिखाते ग्रामीण।
बनेगा गंदे पानी का नाला : कनिष्ठ अभियंता
^यहांगंदे पानी के समाधान के लिए नाला बनाया जाएगा, जो मंदिर के पास से होकर निकलेगा। सड़क को लेकर कुछ लोगों ने जिला उपायुक्त और पंचायती राज विभाग को शिकायत दी थी। उस वजह से काम रुका हुआ है। -रविंद्रकुमार, कनिष्ठ अभियंता।
hin_Deva hin_Deva hin_Deva hin_Deva hin_Deva hin_Deva hin_Deva